Diari Oficial de la Generalitat Valenciana


Sumari del DOGV 2336, del 01-09-1994 (1994/832295)

ORDRE de 8 de juliol de 1994, de la Conselleria de Treball i Afers Socials, per la qual es modifica l'Ordre de 15 de març de 1994, sobre delegació de facultats en matèria de contractació administrativa, gestió economico-pressupostaria i gestió de personal.
----------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/07/08/(2)/dof/vci/html**

### Dades del document

Número de DOGV
:   2336

Data del DOGV
:   01-09-1994

Secció del DOGV
:   DISPOSICIONS GENERALS

Número del document
:   1994/832295


Data del document
:   08-07-1994

Organisme emissor
:   Conselleria de Treball i Afers Socials

Tipus de document
:   Ordre

ORDRE de 8 de juliol de 1994, de la Conselleria de Treball i Afers Socials, per la qual es modifica l'Ordre de 15 de març de 1994, sobre delegació de facultats en matèria de contractació administrativa, gestió econòmico-pressupostària i gestió de personal. [94/5109]  
Després de la supressió de l'IVSS com a entitat autònoma de la Generalitat Valenciana operada per Llei de Pressupostos per a 1994 i la consegüent modificació del Reglament Orgànic i Funcional de la Conselleria aprovat per Decret 80/1994, de 21 de febrer, es va procedir a modificar la delegació de facultats que s'havien establert mitjançant l'Ordre de 15 d'octubre de 1993, per mitjà de l'Ordre de 15 de març de 1994.  
Després de l'experiència acumulada des de l'esmentada data, caldria adequar aquesta delegació en l'àmbit de les actuacions en matèria d'assistència social, que té atribuïdes la Direcció General de Serveis Socials i que corresponien anteriorment a l'IVSS.  
En virtut del que s'ha exposat i exercitant les atribucions que em confereix la Llei 5/1983, de 30 de desembre, del Govern Valencià,  
ORDENE:  
Article primer  
Es dóna nova redacció als paràgrafs segon i tercer de l'apartat C de l'article primer de l'Ordre de 15 d'octubre de 1993, de la Conselleria de Treball i Afers Socials, el text dels quals és el següent:  
«Es deleguen els directors generals per a la signatura de tots aquells documents que requeresquen la preparació i execució d'aquelles transferències aprovades pels esmentats directors dins l'àmbit de les seues respectives competències i per tots aquells òrgans adscrits a les respectives direccions generals, si decideixen exercir aquesta facultat. En el cas del director general de Serveis Socials aquesta delegació arribarà només fins a la fase de disposició de la despesa, aquesta inclosa, i correspondrà als directors territorials la signatura dels documents corresponents a la comprovació de justificants, reconeixement de l'obligació i proposta de pagament.  
No obstant això, segons el que disposa el paràgraf anterior i sense perjudici d'allò que estableix l'article 23 del Decret 40/1993, de 21 de febrer, es deleguen els director territorials per a la signatura de tots aquells documents de gestió comptable que calguen per a la preparació i execució de totes aquelles transferències aprovades pel Consell, conseller o director general de Serveis Socials, sempre que corresponguen al programa pressupostari 313.10 «Serveis Socials», llevat de la signatura dels documents de retenció d'autoritzat RA, la signatura dels quals correspondrà al director general.  
Article segon  
S'afegeix un nou paràgraf, amb l'ordinal segon, al número 7, apartat A de l'article primer de l'Ordre de 15 d'octubre de 1993, de la Conselleria de Treball i Afers Socials, amb el següent text:  
«Així mateix, es delega el director general de Serveis Socials per a la signatura de tots aquells documents de gestió comptable que es requeresquen per al tràmit d'inversions que passen els 100 milions de pessetes».  
DISPOSICIó ADDICIONAL  
El conseller de Treball i Afers Socials resoldrà els dubtes que sobre l'abast de les funcions delegades es plantegen, a l'objecte del qual, qualsevol dels centres directius de la conselleria podrà plantejar la qüestió a través de la Secretaria General.  
DISPOSICIó FINAL  
Aquesta ordre entrarà en vigor l'endemà de la seua publicació al Diari Oficial de la Generalitat Valenciana.  
València, 8 de juliol de 1994  
El conseller de Treball i Afers Socials,  
FRANCISCO J. SANAHUJA SANCHIS


Còpia Permalink ELI